REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/63-14

10. maj 2014. godine

B e o g r a d

ZAPISNIK

SA SEDME SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. MAJA 2014. GODINE

Sednica je počela u 14,00 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora:, Katarina Rakić, Aleksandar Marković, Olgica Batić, Milisav Petronijević, Đorđe Milićević, Ljubiša Stojmirović, Obrad Isailović, Darko Laketić i Dragana Barišić.

Sednici su prisustvovali zamenici odsutnih članova Odbora: Mira Petrović, zamenik Milana Krkobabića, Srđan Kružević, zamenik Petra Petrovića, Biljana Hasanović Korać, zamenik Snežane Malović i Jelena Mijatović, zamenik Irene Vujović kojoj je prestao mandat narodnog poslanika.

Član Odbora Veroljub Matić pristupio je sednici u toku razmatranja prve tačke dnevnog reda.

Sednici nisu prisustvovali: Dušica Stojković, Milan Krkobabić, Vesna Martinović, Snežana Malović i Petar Petrović.

Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika sa 1, 2, 3, 4. i 5. sednice Odbora -

1. Razmatranje Odluke Republičke izborne komisije 02 Broj: 013-890/14 od 10. maja 2014. godine, o dodeli mandata narodnih poslanika radi popune upražnjenih poslaničkih mesta u Narodnoj skupštini;
2. Razno.

Pre prelaska na razmatranje prve tačke dnevnog reda Odbor je jednoglasno, bez primedbi, usvojio zapisnike sa 1, 2, 3, 4. i 5. sednice Odbora.

**Prva tačka dnevnog reda**: Razmatranje Odluke Republičke izborne komisije 02 Broj: 013-890/14 od 10. maja 2014. godine, o dodeli mandata narodnih poslanika radi popune upražnjenih poslaničkih mesta u Narodnoj skupštini

Predsednik Odbora upoznao je članove i zamenike članova Odbora sa sadržinom Odluke Republičke izborne komisije 02 Broj: 013-890/14 o dodeli mandata narodnih poslanika radi popune upražnjenih poslaničkih mesta u Narodnoj skupštini i uverenja o izboru narodnih poslanika: Ivici Jevtiću, Vesni Simić, Dejanu Nektarijeviću, Vladu Babiću, Sanji Tucaković, Goranu Vukadinoviću, Draganu Todoroviću, Mirjani Dragaš, Grozdani Banac, mr Dejanu Radenkoviću, Neđi Jovanoviću i Dejanu Čapu.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Nebojši Stefanoviću, Aleksandru Vulinu, Vanji Udovičiću, Jadranki Joksimović, Goranu Kneževiću, Radomiru Nikoliću i Ireni Vujović, izabranih sa Izborne liste ALEKSANDAR VUČIĆ - BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista), Snežani Bogosavljević - Bošković, Aleksandru Antiću, Ivici Dačiću i Jovanu Krkobabiću, izabranih sa Izborne liste IVICA DAČIĆ - „Socijalistička partija Srbije (SPS), Partija ujedinjenih penzionera Srbije (PUPS), Jedinstvena Srbija (JS)“, i Mariniki Tepić, izabranoj sa Izborne liste BORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, ostala upražnjena poslanička mesta u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenja o izboru narodnih poslanika Ivice Jevtića, Vesne Simić, Dejana Nektarijevića, Vlada Babića, Sanje Tucaković, Gorana Vukadinovića i Dragana Todorovića, izabranih sa Izborne liste ALEKSANDAR VUČIĆ - BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista), Mirjane Dragaš, Grozdane Banac, mr Dejana Radenkovića i Neđa Jovanovića, izabranih sa Izborne liste IVICA DAČIĆ - „Socijalistička partija Srbije (SPS), Partija ujedinjenih penzionera Srbije (PUPS), Jedinstvena Srbija (JS)“ i Dejana Čapa izabranog sa Izborne liste BORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, i utvrdio da su podaci o izboru narodnih poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Ivici Jevtiću, Vesni Simić, Dejanu Nektarijeviću, Vladu Babiću, Sanji Tucaković, Goranu Vukadinoviću, Draganu Todoroviću, Mirjani Dragaš, Grozdani Banac, mr Dejanu Radenkoviću, Neđi Jovanoviću i Dejanu Čapu.

Za izvestioca Odbora na sednici Narodne skupštine određen je Zoran Babić, predsednik Odbora.

**Druga tačka dnevnog reda**: **Razno**

U okviru ove tačke nije bilo pitanja ni predloga.

\*\*\*

Sednica je završena u 14,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić